"Звязда", 11 чэрвеня 2010 г.На тэлеканале "ЛАД" да асвятлення падзей чэмпіянату свету па футболе - 2010, што адкрываецца 11 чэрвеня ў Паўднёва-Афрыканскай Рэспубліцы, падрыхтаваліся грунтоўна. Акрамя 34 трансляцый 34 гульняў, якія можна будзе ўбачыць як у прамым эфіры, так і ў рэжыме онлайн на сайце тэлеканала www.lad.tvr.by, агляд кожнага гульнявога дня а палове на дванаццатую ночы зробіць праграма "Час футбола". Дарэчы, пару яе вядучаму Мікалаю Хадасевічу досыць нечакана складзе... адна з самых тытулаваных беларускіх прыгажунь Юлія Сіндзеева.